pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ  เป็นประธานการประชุมหารือ ผู้ทรงคุณวุฒิ นักวิชาการ เพื่อปรับปรุงร่างพระราชบัญญัติการรักษาความมั่นคงปลอดภัยไซเบอร์ พ.ศ. ....
วันพฤหัสบดีที่ 1 พฤศจิกายน 2561
รมว.กระทรวงดิจิทัลฯ  เป็นประธานการประชุมหารือ ผู้ทรงคุณวุฒิ นักวิชาการ เพื่อปรับปรุงร่างพระราชบัญญัติการรักษาความมั่นคงปลอดภัยไซเบอร์ พ.ศ. ....
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ร่วมประชุมเพื่อรับฟังความเห็น และข้อเสนอแนะ ร่างพ.ร.บ.การรักษาความมั่นคงปลอดภัยไซเบอร์ ที่จัดโดยกระทรวงดิจิทัลฯ จากผู้ทรงคุณวุฒิ และผู้แทนจากหน่วยงานด้านการป้องกันและปราบปรามอาชญากรรมทางเทคโนโลยีสารสนเทศและการสื่อสารที่เกี่ยวข้อง ณ โรงแรมแคนทารี่ จ.พระนครศรีอยุธยา ระหว่างวันที่ 27 – 28 ตุลาคม 2561
ทั้งนี้กระทรวงดิจิทัลฯ รับทราบข้อเสนอแนะ ของทุกภาคส่วน โดยเข้าใจถึงความเป็นห่วงที่มีต่อร่างกฎหมาย และ รับที่จะให้กรรมการเตรียมการการรักษาความมั่นคงปลอดภัยไซเบอร์ไปปรับปรุงร่างกฎหมาย โดยกรรมการเตรียมการฯ จะทํางานร่วมกับกระทรวงดีอีในการจัดทําร่าง โดยปรับปรุงในประเด็นที่หลายฝ่าย มีความกังวล อาทิ อํานาจของสํานักงานรักษาความมั่นคงปลอดภัยไซเบอร์ (ที่จะรักษาการโดยสํานักงานพัฒนาธุรกรรมอิเล็กทรอนิกส์ หรือเอ็ตด้า ก่อนจัดตั้งเสร็จ) โดยหลังจากนี้ จะเชิญผู้แทนจากหน่วยงานภาครัฐที่เกี่ยวข้องมาระดมความเห็นต่อร่าง พ.ร.บ.ดังกล่าว จากนั้นค่อยนําความเห็นทั้งหมด เข้าสู่การพิจารณาของคณะทํางาน 3 ฝ่าย ภาครัฐ เอกชน และประชาสังคม เพื่อให้ได้กฎหมายที่สอดคลองกับแผนยุทธศาสตร์รวมถึงบริบทของสังคมไทยและประเทศไทย และเป็นที่ยอมรับจากทุกฝ่ายต่อไป
************************
รัฐบาลไทย-ข่าวทำเนียบรัฐบาล-อนุทิน รับมอบอาหารจากซีพีเอฟ ช่วยบุคลากรทางการแพทย์และผู้ป่วยที่เข้าเกณฑ์สอบสวนโรค
วันศุกร์ที่ 6 มีนาคม 2563
อนุทิน รับมอบอาหารจากซีพีเอฟ ช่วยบุคลากรทางการแพทย์และผู้ป่วยที่เข้าเกณฑ์สอบสวนโรค
รองนายกรัฐมนตรีและรัฐมนตรีว่าการกระทรวงสาธารณสุข รับมอบอาหาร “โครงการCPF ส่งอาหารจากใจ ร่วมต้านภัยโควิด-19” ในโรงพยาบาลของรัฐและผู้ป่วยที่เข้าเกณฑ์สอบสวนโรคต้องเฝ้าระวัง ลดโอกาสสัมผัสกับคนภายนอก
รองนายกรัฐมนตรีและรัฐมนตรีว่าการกระทรวงสาธารณสุข รับมอบอาหาร “โครงการCPFส่งอาหารจากใจร่วมต้านภัยโควิด-19”ในโรงพยาบาลของรัฐและผู้ป่วยที่เข้าเกณฑ์สอบสวนโรคต้องเฝ้าระวังลดโอกาสสัมผัสกับคนภายนอก
วันนี้(6มีนาคม 2563 ) นายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยนพ.สุขุมกาญจนพิมายปลัดกระทรวงสาธารณสุขรับมอบอาหาร โครงการ"CPFส่งอาหารจากใจร่วมต้านภัยโควิด-19"จากนายประสิทธิ์ บุญดวงประเสริฐ ประธานคณะผู้บริหาร บริษัทเจริญโภคภัณฑ์อาหารจํากัด(มหาชน)หรือ ซีพีเอฟให้แก่บุคลากรทางการแพทย์ในโรงพยาบาลของรัฐและผู้ป่วยที่เข้าเกณฑ์สอบสวนโรคต้องเฝ้าระวัง
นายอนุทินกล่าวว่า ในนามของรัฐบาลและกระทรวงสาธารณสุข ขอขอบคุณกลุ่มเจริญโภคภัณฑ์ที่มีความห่วงใยบุคลากรทางการแพทย์ ผู้ที่ติดเชื้อหรืออยู่ในข่ายสงสัยที่จะติดเชื้อต้องเข้ารับการกักกันโรคเป็นเวลา 14 วันเพื่อความปลอดภัย ลดโอกาสสัมผัสกับคนภายนอก ทําให้ภารกิจของรัฐบาลสะดวกเพิ่มมากยิ่งขึ้น การสนับสนุนในครั้งนี้เป็นการแสดงให้เห็นว่าในยามที่ประเทศมีวิกฤต ผู้ประกอบการที่เป็นของคนไทยมีความเป็นห่วงเป็นใย ร่วมกันต่อสู้ เรื่องยาเรามีแล้ว อาหารเข้ามาเติมเต็ม จะช่วยให้สถานการณ์คลี่คลายผ่านพ้นไปได้อย่างราบรื่น
************************************** 6 มีนาคม 2563
**********************************
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์
วันจันทร์ที่ 18 พฤษภาคม 2563
กระทรวงเกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์
กระทรวงเกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์
ชี้ช่องเกษตรกรขายสินค้าผ่านแพลตฟอร์มออนไลน์
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนโครงการตลาดสินค้าเกษตรออนไลน์ ณ กระทรวงเกษตรและสหกรณ์ ว่า จากการดําเนินโครงการตลาดสินค้าเกษตรออนไลน์ “เปลี่ยนเกษตรกรให้เป็นผู้ค้าออนไลน์มืออาชีพ” โดยกระทรวงเกษตรและสหกรณ์ร่วมกับบริษัท ลาซาด้า ประเทศไทย จํากัด ได้จัดการฝึกอบรมแก่เกษตรกร ทั้งกลุ่มแปลงใหญ่ กลุ่มสหกรณ์ กลุ่มวิสาหกิจชุมชน และ Young Smart Farmer เมื่อช่วงเดือนกุมภาพันธ์ 2563 ที่ผ่านมา แต่เนื่องจากสถานการณ์โรคติดเชื้อไวรัสโคโรนา 2019 หรือ COVID-19 ส่งผลกระทบต่อแผนงานโครงการตลาดสินค้าเกษตรออนไลน์ฯ จึงได้หารือเบื้องต้นกับผู้แทนจากบริษัทลาซาด้า เพื่อปรับวิธีการฝึกอบรมให้สอดคล้องกับสถานการณ์ปัจจุบัน เบื้องต้นได้เสนอวิธีวิธีอบรมผ่านระบบ VDO conference “MOAC Live Streaming course” ซึ่งมีรูปแบบการอบรมสื่อสารโต้ตอบกันระหว่างผู้สอนและผู้เข้ารับการอบรมแบบ real time และสามารถเก็บบันทึกการอบรมเพื่อดูย้อนหลังได้
นอกจากนี้ ที่ประชุมได้เห็นชอบแผนเตรียมจัดทําบันทึกข้อตกลงความร่วมมือ (MOU) ด้านการส่งเสริมพาณิชย์อิเล็กทรอนิกส์ (e-Commerce) ระหว่างกระทรวงเกษตรและสหกรณ์กับบริษัท ช้อปปี้ (ประเทศไทย) จํากัด ซึ่งเห็นว่าจะเป็นประโยชน์ต่อพี่น้องเกษตรกร โดยจะนําเสนอต่อผู้บริหารเพื่อให้ความเห็นชอบต่อไป โดยขอบเขตความร่วมมือดังกล่าว กระทรวงเกษตรฯ จะเป็นผู้สนับสนุนเกษตรกรที่มีความพร้อมเพื่อเข้าร่วมโครงการกับช้อปปี้ ส่วนทางช้อปปี้จะร่วมส่งเสริมและสนับสนุนให้มีการพัฒนาศักยภาพของเกษตรกร พัฒนาทักษะอีคอมเมิร์ซให้แก่เจ้าหน้าที่และเครือข่ายของกระทรวงเกษตรฯ เพื่อใช้พัฒนาความรู้ให้แก่เกษตรกร รวมถึงจะเผยแพร่โครงการด้านการส่งเสริมพาณิชย์อิเล็กทรอนิกส์ของกระทรวงเกษตรฯ ผ่านสื่อต่าง ๆ ของช้อปปี้ และจัดกิจกรรมส่งเสริมการขายให้แก่เกษตรกรในโครงการอีกด้วย
ทั้งนี้ ยังได้มีการสรุปภาพรวมกิจกรรมเปิดตัวโครงการตลาดสินค้าเกษตรออนไลน์ฯ เมื่อวันที่ 4 มีนาคม 2563 ณ มหาวิทยาลัยเกษตรศาสตร์ ซึ่งประสบความสําเร็จเป็นที่น่าพอใจ โดยมีผู้เข้าร่วมเปิดตัวโครงการกว่า 300 คน และมีกลุ่มเกษตรกรกว่า 40 กลุ่ม ให้ความร่วมมือนําสินค้ามาจัดแสดงกว่า 55 รายการ และจากการติดตามผลการดําเนินการฝึกอบรมหลักสูตร ตลาดนําการเกษตร ตลาดสินค้าเกษตรออนไลน์ โดยมีวิทยากรจากลาซาด้าเป็นผู้ถ่ายทอดความรู้ ได้รับการตอบรับอย่างดี โดยมีผู้สนใจเข้าร่วมอบรมกว่า 200 คน มีร้านค้าของเกษตรกรขึ้นจําหน่ายผ่านแพลตฟอร์มลาซาด้า 113 ร้านค้า และยังมีการจัดตั้งกลุ่มไลน์ “ติดตามอบรมกับลาซาด้า” เพื่อเป็นช่องทางการติดต่อสื่อสารและแก้ไขปัญหาในขั้นตอนการสมัคร และการนําของขึ้นจําหน่ายบนแพลตฟอร์มระหว่างเกษตรกรและเจ้าหน้าที่จากลาซาด้า
“กระทรวงเกษตรและสหกรณ์เล็งเห็นถึงความสําคัญในการเพิ่มช่องทางการตลาดให้เกษตรกรกระจายผลผลิตทางการเกษตรผ่านแพลตฟอร์มอีคอมเมิร์ซ ให้สามารถจําหน่ายสินค้าและผลิตภัณฑ์ทางการเกษตรผ่านช่องทางออนไลน์เพิ่มมากขึ้น และพร้อมส่งเสริมสนับสนุนให้เกษตรกรมีความเข้มแข็ง สามารถแข่งขันได้ทั้งในระดับประเทศและต่างประเทศได้” นายนราพัฒน์ กล่าว
รัฐบาลไทย-ข่าวทำเนียบรัฐบาล-รมช.สาธิต ชวนประชาชน “ก้าว...ท้าใจ” เดิน-วิ่งสะสม 60 วัน 60 กม.
วันพุธที่ 8 มกราคม 2563
รมช.สาธิต ชวนประชาชน “ก้าว...ท้าใจ” เดิน-วิ่งสะสม 60 วัน 60 กม.
รัฐมนตรีช่วยว่าการกระทรวงสาธารณสุข ชวนประชาชนออกกําลังกาย เดิน-วิ่งสะสมระยะทาง 60 วัน 60 กิโลเมตร ในกิจกรรม “ก้าว...ท้าใจ” ลงทะเบียนผ่านแอปพลิเคชัน Line http://line.me/ti/p/%40nscth หรือเพิ่มเพื่อน @nscth ตั้งแต่วันนี้ถึง 15 มีนาคม 2563 และจะเปิดตัว “
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ประชุมคณะกรรมการขับเคลื่อนนโยบายส่งเสริมการออกกําลังกาย ติดตามความคืบหน้าการดําเนินงาน “โครงการ 10 ล้านครอบครัวไทยออกกําลังกายเพื่อสุขภาพ” “โครงการก้าวท้าใจ” และ“โครงการส่งเสริมการออกกําลังกายอย่างยั่งยืนระดับประเทศ” และให้สัมภาษณ์ว่า กระทรวงสาธารณสุข ได้มอบให้กรมอนามัยขับเคลื่อนนโยบายส่งเสริมการออกกําลังกาย โดยร่วมกับภาคีเครือข่ายจัดกิจกรรมต่าง ๆ ทั้งในส่วนกลางและในพื้นที่ เพื่อส่งเสริมให้ประชาชนทุกกลุ่มวัยออกกําลังกายมีความรู้ และให้ชุมชนเป็นฐานของการส่งเสริมสุขภาพดี มีเจ้าหน้าที่สาธารณสุขและอาสาสมัครสาธารณสุขประจําหมู่บ้านเป็นต้นแบบ
ดร.สาธิตกล่าวต่อว่า ในวันที่ 15 มกราคมนี้ จะเปิดตัว “โครงการก้าว...ท้าใจ” ซีซั่น 1 ที่กระทรวงสาธารณสุข โดยโครงการนี้ เป็นกิจกรรมในรูปแบบการออกกําลังกายสะสมระยะทางเดิน-วิ่งได้ทุกที่ ทุกเวลา บันทึกการสะสมการออกกําลังกายในแอปพลิเคชั่น Line พร้อมประเมินดัชนีมวลกาย (BMI) รวมทั้งจะให้คําแนะนําในการดูแลร่างกายแต่ละบุคคล โดยเริ่มบันทึกสะสมระยะทางตั้งแต่วันที่ 1 กุมภาพันธ์ ถึง 31 มีนาคม 2563 เป้าหมายเริ่มต้นที่ 60 วัน ระยะทาง 60 กิโลเมตร โดยจะมีประกาศนียบัตรอิเลคทรอนิกส์ (E-certificate) การเป็นต้นแบบสุขภาพดีมอบให้กับผู้ที่สะสมระยะทางครบ 60 วัน 60 กิโลเมตร ขอเชิญชวนคนไทยลงทะเบียนฟรีผ่านแอปพลิเคชัน Line http://line.me/ti/p/%40nscth หรือเพิ่มเพื่อน @nscth ได้ทั้งในระบบ IOS และ Android ตั้งแต่วันนี้ถึง 15 มีนาคม 2563 ร่วมสร้างพลังคนไทยใส่ใจการออกกําลังกายอย่างยั่งยืน
********************************* 8 มกราคม 2563
รัฐบาลไทย-ข่าวทำเนียบรัฐบาล-รองปลัด ก.อุตฯ ร่วมกิจกรรมงานวันต่อต้านคอร์รัปชันสากล (ประเทศไทย)
วันศุกร์ที่ 7 ธันวาคม 2561
รองปลัด ก.อุตฯ ร่วมกิจกรรมงานวันต่อต้านคอร์รัปชันสากล (ประเทศไทย)
นางสาวนิสากร จึงเจริญธรรม  นายอภิจิณ  โชติกเสถียร รองปลัดกระทรวงอุตสาหกรรม นําทีมข้าราชการและบุคลากรจากกระทรวงอุตสาหกรรมร่วมกิจกรรม วันต่อต้านคอร์รัปชั่นสากล (ประเทศไทย) ภายใต้แนวคิด “Zero Tolerance  คนไทยไม่ทนต่อการทุจริต”
วันนี้ (7 ธันวาคม 2561) นางสาวนิสากร จึงเจริญธรรม นายอภิจิณ โชติกเสถียร รองปลัดกระทรวงอุตสาหกรรม พร้อมด้วย นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นําทีมข้าราชการและบุคลากรจากกระทรวงอุตสาหกรรมร่วมกิจกรรม วันต่อต้านคอร์รัปชั่นสากล (ประเทศไทย) ภายใต้แนวคิด “Zero Tolerance คนไทยไม่ทนต่อการทุจริต” หวังให้เกิดกระแสการตระหนักรู้ว่าการทุจริตโกงชาติ เป็นเรื่องใกล้ตัวที่ก่อให้เกิดความเสียหายอย่างรุนแรง ให้คนไทยรู้สึกว่าการทุจริตทุกรูปแบบเป็นเรื่องที่ยอมรับไม่ได้ และไม่ทนต่อการทุจริตทุกรูปแบบอีกต่อไป รวมถึงให้คนไทยน้อมนําปรัชญาเศรษฐกิจพอเพียงและความมีจิตอาสา มาใช้เป็นหลักในการดําเนินชีวิต ซึ่งจะนําไปสู่ค่านิยมของการไม่โลภ การเห็นประโยชน์ส่วนรวมมากกว่าประโยชน์ส่วนตน อันเป็นพื้นฐานสําคัญของสุจริตชน โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี พลตํารวจเอกวัชรพล ประสารราชกิจ ประธานกรรมการ ป.ป.ช. กล่าวต้อนรับ และ นายฌูเลียน การ์ซานี ผู้แทนจากองค์การสหประชาชาติแถลงสารองค์การสหประชาชาติ จากนั้น พลเอก ประยุทธ์ จันทร์โอชา นายกรัฐมนตรีได้มอบรางวัลการประเมินคุณธรรม และความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. 2561 (ITA Awards) และรางวัลการแข่งขันกิจกรรมเดิน-วิ่ง “Good Guy Run 2018” รวมพลังวิ่งเพื่อส่งเสริมความดี ณ อิมแพ็คเอ๊กฮิบิชั่น ฮอลล์ 2 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี
รัฐบาลไทย-ข่าวทำเนียบรัฐบาล-ครึกครื้น! จุรินทร์ ดันเด็กใต้สร้างแรงบันดาลใจ เป็นนักขายออนไลน์ ต่อยอดธุรกิจ
วันจันทร์ที่ 2 กันยายน 2562
ครึกครื้น! จุรินทร์ ดันเด็กใต้สร้างแรงบันดาลใจ เป็นนักขายออนไลน์ ต่อยอดธุรกิจ
นายจุรินทร์ ลักษณวิศิษฏ์  หัวหน้าพรรคประชาธิปัตย์ รองนายกรัฐมนตรี และ รัฐมนตรีว่าการกระทรวงพาณิชย์ พร้อมคณะเดินทางไปพบปะ กับยุวชน 5 จังหวัดชายแดนภาคใต้  ในการจัดสัมมนา หลักสูตรการค้าออนไลน์รุ่นใหม่ ( Young Digital Warrior) ที่โรงแรม ลี การ์เดน พลาซ่า
โดยนายจุรินทร์ ได้ปาฐกถา ตอนหนึ่งว่า เป้าหมายของกระทรวงพาณิชย์อยากเห็นเยาวชนคนไทย คนรุ่นใหม่ก้าวเข้าสู่การทําธุรกิจและการค้ามากขึ้น และต้องเป็นการค้าโลกปัจจุบัน คือทันสมัย เชื่อมปัจจุบันและอนาคต โดยการนําเทคโนโลยีเข้ามาช่วย นั่นคือ E-Commerce (การพาณิชย์อิเล็กทรอนิกส์) โดยเป้าหมายในการพัฒนาสินค้าและบริการให้มีคุณภาพและสอดคล้องกับความต้องการของผู้ซื้อในปัจจุบันและอนาคต
รองนายกฯ กล่าวด้วยว่า ในพื้นที่จังหวัดชายแดนภาคใต้ไม่มีเพียงมิติด้านเศรษฐกิจเท่านั้น แต่มีมิติด้านคาวมมั่นคงและความมั่นคงในจังหวัดชายแดนภาคใต้จะเกิดขึ้นได้ ก็คือ วิธีการทําให้เศรษฐกิจในพื้นที่ดี ซึ่งจะยังผลให้ประชาชนอยู่ดีกินดีมีความมั่นคงในชีวิต ภายใต้การบริหารราชการของรัฐบาล ของพระบาทสมเด็จพระเจ้าอยู่หัวของเรา เพราะฉะนั้น กระทรวงพาณิชย์ จึงมีเป้าหมายจะทํางานร่วมกับ ศอ.บต. ในการช่วยให้นักศึกษาเรียนจบมีงานทํามีอนาคตที่ดีทุกคน
โดยในช่วงหนึ่งของงานสัมนานั้น กรมพัฒนาธุรกิจการค้าได้เชิญเน็ตไอดอลคนดังที่เป็นชายขายสินค้าอาหารทะเลอินไลน์ผ่าน live คือ นายอนุรักษ์ สรรฤทัย หรือ บังฮาซัน ได้มีโอกาสแลกเปลี่ยนให้ความรู้กับเยาวชนใต้ในการขายของออนไลน์และไฮไลท์คือภายในเวลา 20 นาทีสามารถนําเงินเข้าบัญชีได้ 200,000 บาทเป็นตัวอย่าง ขณะเดียวกันก็มีโอกาสแลกเปลี่ยนกับรองนายกรัฐมนตรีและรัฐมนตรีว่าการกระทรวงพาณิชย์ ถึงแนวทางการขายสินค้าออนไลน์ผ่าน Facebook live อย่างมีสีสันและมีมูลค่าทางธุรกิจด้วย
รัฐบาลไทย-ข่าวทำเนียบรัฐบาล-กรมท่าอากาศยานพร้อมให้บริการผู้โดยสารเที่ยวบินในประเทศ ตามหลักเกณฑ์ใหม่ ด้วยมาตรการคุมเข้ม
วันศุกร์ที่ 1 พฤษภาคม 2563
กรมท่าอากาศยานพร้อมให้บริการผู้โดยสารเที่ยวบินในประเทศ ตามหลักเกณฑ์ใหม่ ด้วยมาตรการคุมเข้ม
นายทวี  เกศิสําอาง อธิบดีกรมท่าอากาศยาน กระทรวงคมนาคม กล่าวว่าตั้งแต่วันที่ 1 พฤษภาคม 2563 เป็นต้นไป สายการบินได้ขอกลับมาให้บริการในเส้นทางบินภายในประเทศแก่ผู้โดยสารที่มีความจําเป็นในการเดินทาง
จํานวน 4 สายการบิน ได้แก่ สายการบินนกแอร์ สายการบินไทยแอร์เอเชีย สายการบินไทยไลอ้อนแอร์ และสายการบินไทยเวียตเจ็ท เปิดให้บริการ ณ ท่าอากาศยานของกรมท่าอากาศยาน จํานวน 14 แห่ง ได้แก่ ท่าอากาศยานลําปาง แม่สอด พิษณุโลก บุรีรัมย์ สกลนคร นครพนม ร้อยเอ็ด ขอนแก่น อุบลราชธานี อุดรธานี ตรัง นครศรีธรรมราช สุราษฎร์ธานี และกระบี่ ทั้งนี้ ทย. พร้อมให้บริการผู้โดยสาร ตามแนวทางปฏิบัติในการให้บริการผู้โดยสารในเส้นทางการบินในประเทศในระหว่างสถานการณ์ระบาดของโรคติดเชื้อไวรัสโคโรนา 2019(COVID-19) ในประกาศของสํานักงานการบินพลเรือนแห่งประเทศไทย (กพท.) ซึ่งมีข้อกําหนดที่เกี่ยวข้องให้ผู้ดําเนินการสนามบินดําเนินการ ดังนี้
ทําการคัดกรองบุคคลที่เข้ามาใช้บริการท่าอากาศยานจะต้องสวมหน้ากากอนามัยและผ่านการตรวจวัดอุณหภูมิร่างกาย หากผู้บุคคลนั้นไม่ปฏิบัติตาม หรือวัดอุณหภูมิได้สูงกว่า 37.3 องศาเซลเซียส ทางท่าอากาศยานและสายการบินจะปฏิเสธการให้บริการและเดินทางโดยเครื่องบินได้
ต้องปฏิบัติตามมาตรการเว้นระยะห่างทางสังคม (Social Distancing) เช่น จุดรับรอรับกระเป๋าสัมภาระ จุดตรวจบัตรโดยสาร (Check – in counter) ที่นั่งรอก่อนการเดินทาง โดยให้มีระยะห่างอย่างน้อย 1 เมตร
สําหรับในส่วนของทย. ได้เตรียมความพร้อมให้บริการเพื่อความปลอดภัยของผู้โดยสาร และเจ้าหน้าที่ผู้ปฏิบัติงาน นอกเหนือจากที่กพท. ออกประกาศ รวมถึงการให้ความร่วมมือกับหน่วยงานที่เกี่ยวข้องในการปฏิบัติงานที่เกิดประโยชน์กับผู้โดยสารและสอดคล้องกับแนวนโยบายของพรก.ฉุกเฉิน ดังนี้
ผู้โดยสารขาเข้าทุกคนจะต้องดําเนินการกรอกแบบสํารวจการเดินทาง (ต.8 คค.) หรือแบบฟอร์มของสาธารณสุขจังหวัด ตามประกาศของกระทรวงสาธารณสุขเพื่อเก็บข้อมูลในการเดินทาง
ดําเนินการติดแผ่นใสกั้นบริเวณเคาน์เตอร์ระหว่างเจ้าหน้าที่ผู้ปฏิบัติงานของท่าอากาศยาน สายการบิน กับผู
รัฐบาลไทย-ข่าวทำเนียบรัฐบาล-หารือกับศึกษาธิการภาคเพื่อติดตามความก้าวหน้าผลการดำเนินงาน
วันอังคารที่ 25 กรกฎาคม 2560
หารือกับศึกษาธิการภาคเพื่อติดตามความก้าวหน้าผลการดําเนินงาน
ดร.ชัยพฤกษ์ เสรีรักษ์ ปลัดกระทรวงศึกษาธิการประชุมการขับเคลื่อนการปฏิรูปการศึกษาในภูมิภาคของกระทรวงศึกษาธิการ ร่วมกับศึกษาธิการภาค 18 ภาค และผู้บริหารส่วนกลางของสํานักงานปลัดกระทรวงศึกษาธิการ
เพื่อติดตามความคืบหน้าในการดําเนินงาน และความพร้อมในการทํางานของสํานักงานฯ ทั้งเรื่องของสถานที่สถานที่ทํางานวัสดุครุภัณฑ์บุคลากร ซึ่งพบว่าสํานักงานศึกษาธิการภาคเดิมทั้ง 12 ภาคมีความพร้อมสูง ส่วนสํานักงานศึกษาธิการภาคที่เป็นตั้งใหม่อีก 6 ภาคนั้นมีความพร้อมระดับปานกลางแต่ไม่เป็นอุปสรรคในการทํางานในส่วนการเบิกจ่ายงบประมาณในช่วงต้นอาจจะยังไม่คล่องตัวเนื่องจากปัญหาของระบบและบุคคลากร แต่ก็จะสามารถดําเนินการได้ เพียงแต่ประสิทธิภาพอาจจะยังไม่ดีเท่าที่ควรส่วนนี้กําลังดําเนินการแก้ไขเพื่อให้สามารถใช้ได้อย่างมีประสิทธิภาพส่วนเรื่องบุคลากรในอาทิตย์หน้าจะมีการเปิดเกลี่ยอัตรากําลังอีกครั้ง หากยังมีตําแหน่งว่างจะเปิดรับโอนจากข้าราชการพลเรือนต่อไป คาดว่าทุกอย่างจะแล้วเสร็จภายในเดือนตุลาคมนี้
ปลัดกระทรวงศึกษาธิการกล่าวต่อไปว่า สํานักงานศึกษาธิการภาคได้ทํางานเชิงนโยบายสําเร็จไปแล้วบ้าง เช่น การคัดเลือกนักเรียนทุนการศึกษาพระราชทานฯ ภายใต้มูลนิธิ ทุนการศึกษาพระราชทานสมเด็จพระบรมโอรสาธิราชฯ สยามมกุฎราชกุมาร (ม.ท.ศ.) งานลูกเสือ การทํางานร่วมกับผู้ว่าราชการจังหวัดมีความก้าวหน้าไปด้วยดี ทั้งนี้ที่ประชุมได้กําหนดเป้าหมายความสําเร็จเป็นรายเดือน นอกจากนี้ยังได้มอบหมายให้ศึกษาธิการภาค ลงพื้นที่ตรวจเยี่ยมศึกษาธิการจังหวัด พร้อมทั้งเร่งดําเนินการสํารวจความจําเป็นที่จะปรับปรุงสํานักงานศึกษาธิการแต่ละจังหวัด การจัดทําแผน การติดตามประเมินผล การเตรียมความพร้อมการจัดการศึกษาปฐมวัย และกิจการลูกเสือ
อิชยา/สรุป,กิตติกร/ภาพ
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-สธ. ร่วมกับ ยธ. ลงนาม ปลดล็อก พืชกัญชา พืชกระท่อม จากยาเสพติด
วันศุกร์ที่ 27 ธันวาคม 2562
สธ. ร่วมกับ ยธ. ลงนาม ปลดล็อก พืชกัญชา พืชกระท่อม จากยาเสพติด
กระทรวงสาธารณสุข ร่วมกับกระทรวงยุติธรรม ลงนามบันทึกข้อตกลงเตรียมดําเนินการยกเลิกพืชกัญชาและพืชกระท่อม ออกจากยาเสพติด เน้นประโยชน์ทางการแพทย์ รวมถึงสร้างโอกาสทางเศรษฐกิจ เพิ่มรายได้ประชาชน
วันนี้ (27 ธันวาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายสมศักดิ์ เทพสุทิน รัฐมนตรีว่าการกระทรวงยุติธรรม ร่วมลงนามบันทึกข้อตกลงความร่วมมือการดําเนินการพิจารณายกเลิกพืชกัญชาจากยาเสพติด และบันทึกข้อตกลงว่าด้วยการดําเนินการยกเลิกพืชกระท่อมจากยาเสพติด โดยนายอนุทินให้สัมภาษณ์ว่า การลงนามความร่วมมือทั้ง 2 ฉบับครั้งนี้ เป็นการยกเลิกพืชกัญชาและพืชกระท่อมออกจากยาเสพติด เพื่อศึกษาวิเคราะห์ผลกระทบที่อาจเกิดขึ้นในมิติต่างๆ ให้สามารถใช้ประโยชน์ในการรักษาทางการแพทย์ได้อย่างมีประสิทธิภาพ เหมาะสม สร้างความมั่นคงทางด้านยาของประเทศ ตามนโยบายรัฐบาลในการช่วยเหลือเกษตรกรและพัฒนานวัตกรรม ต่อยอดภูมิปัญญาและความรู้ปราชญ์ชาวบ้าน สร้างโอกาสทางเศรษฐกิจ และสร้างรายได้ให้ประชาชน ภายใต้กลไกการดําเนินงานที่รัดกุม
“กระทรวงสาธารณสุขและกระทรวงยุติธรรม ซึ่งเป็นหน่วยงานที่ให้การรักษาและเป็นหน่วยงานควบคุมบังคับใช้กฎหมาย มีความเห็นไปในทิศทางเดียวกันที่จะรวมพลังขับเคลื่อนให้พืชกัญชา พืชกระท่อม ออกจากยาเสพติดเพื่อนํามาใช้ประโยชน์ทางการแพทย์ รวมถึงจะผลักดันให้เกิดสินค้าใหม่เพื่อสุขภาพที่มีมูลค่าทางธุรกิจ เศรษฐกิจ สร้างรายได้ใหม่ให้คนไทย” นายอนุทินกล่าว
****************************** 27 ธันวาคม 2562
รัฐบาลไทย-ข่าวทำเนียบรัฐบาล-ธ.ก.ส. ออกมาตรการเพิ่มเติมสินเชื่อ 0 % 6 เดือน ช่วยเหลือเกษตรกรที่ประสบภัยน้ำท่วม
วันอังคารที่ 15 สิงหาคม 2560
ธ.ก.ส. ออกมาตรการเพิ่มเติมสินเชื่อ 0 % 6 เดือน ช่วยเหลือเกษตรกรที่ประสบภัยน้ําท่วม
ธ.ก.ส. ออกมาตรการเพิ่มเติม เตรียมสินเชื่อดอกเบี้ย 0% 6 เดือน วงเงิน 10,000 ล้านบาท ช่วยเหลือเกษตรกรที่ประสบภัยน้ําท่วม 44 จังหวัด
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลจากพายุดีเปรสชั่นเซินกาทําให้เกิดวิกฤติน้ําท่วมในพื้นที่ 44 จังหวัด ส่งผลกระทบต่อการใช้ชีวิตของประชาชน สร้างความเสียหายต่อทรัพย์สินและพื้นที่การเกษตร ซึ่งธ.ก.ส.ได้เร่งดําเนินมาตรการเพื่อบรรเทาความเดือดร้อนให้แก่เกษตรกรลูกค้า โดยมาตรการเร่งด่วนที่ ธ.ก.ส. ได้ดําเนินการคือ มอบหมายให้พนักงานในพื้นที่ที่ประสบอุทกภัยออกเยี่ยมเยียนลูกค้าและนําถุงยังชีพไปมอบเพื่อช่วยเหลือในเบื้องต้นรวมถึงให้กําลังใจแก่เกษตรกรลูกค้าที่ได้รับผลกระทบจากอุทกภัย ทั้งนี้ สําหรับภาระหนี้สินเดิมที่เกษตรกรลูกค้ามีอยู่กับธ.ก.ส.นั้น เพื่อเป็นการลดภาระ ให้กับพี่น้องเกษตรกร ธนาคารจะดําเนินการผ่อนผันการชําระหนี้ออกไปให้ไม่เกิน 12 เดือน โดยไม่คิดดอกเบี้ยปรับ นอกจากนั้น สําหรับเกษตรกรผู้ปลูกข้าวที่ร่วมโครงการประกันภัยข้าวนาปี ปีการผลิต 2560 เมื่อดําเนินการสํารวจพื้นที่การเกษตรแล้วพบว่ามีความเสียหายเป็นไปตามเงื่อนไขของกรมธรรม์ ก็จะได้รับความคุ้มครองไร่ละ 1,260 บาท
นายอภิรมย์ กล่าวต่อว่า “ธ.ก.ส. ได้ออกมาตรการช่วยเหลือเพิ่มเติม โดยจะสนับสนุนสินเชื่อเพื่อบรรเทาความเดือดร้อนแก่เกษตรกรลูกค้าเพื่อให้มีค่าใช้จ่ายในการดํารงชีวิตและค่าใช้จ่ายจําเป็นฉุกเฉิน เช่น ค่าอุปโภคและบริโภคที่จําเป็น ค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทําการเกษตรรอบใหม่ โดยตั้งเป้าช่วยเหลือเกษตรกรที่ได้รับผลกระทบ 200,000 ราย วงเงินสินเชื่อ 10,000 ล้านบาท กําหนดวงเงินกู้สูงสุดตามความจําเป็นแต่ละรายไม่เกิน 50,000 บาท คิดอัตราดอกเบี้ย 0% ต่อปี เป็นระยะเวลา 6 เดือน ในเดือนที่ 7 เป็นต้นไป คิดดอกเบี้ยในอัตรา MRR ซึ่งในปัจจุบันเท่ากับ 7% ต่อปี กําหนดชําระคืนแล้วเสร็จไม่เกิน 3 ปี นับตั้งแต่วันกู้ สําหรับพี่น้องเกษตรกรที่ประสบอุทกภัยในครั้งนี้ สามารถติดต่อขอสินเชื่อได้ ที่ ธ.ก.ส.สาขาในพื้นที่ ตั้งแต่วันนี้ ถึง 30 พฤศจิกายน 2560”
“ สําหรับการจ่ายเงินเยียวยาครอบครัวละ 3,000 บาท ให้กับเกษตรกรที่ประสบภัยน้ําท่วมตามมติคณะรัฐมนตรีโดยใช้เงินงบประมาณจากภาครัฐนั้น ธ.ก.ส.พร้อมทําหน้าที่เป็นแคชเชียร์ตามที่ได้รับมอบหมายโดยจะโอนเงินเข้าบัญชีเกษตรกรผู้ประสบอุทกภัย ตามรายชื่อและเลขที่บัญชีที่กระทรวงเกษตรและสหกรณ์แจ้งมาซึ่งธ.ก.ส. พร้อมดําเนินการทันทีเมื่อได้รับรายชื่อ” นายอภิรมย์กล่าวทิ้งท้าย
รัฐบาลไทย-ข่าวทำเนียบรัฐบาล-สธ.อบรมแพทย์สาขาเวชศาสตร์ป้องกัน สร้างผู้นำสร้างสุขภาพป้องกันโรค ประเทศสมาชิกอาเซียน
วันพุธที่ 12 กรกฎาคม 2560
สธ.อบรมแพทย์สาขาเวชศาสตร์ป้องกัน สร้างผู้นําสร้างสุขภาพป้องกันโรค ประเทศสมาชิกอาเซียน
กระทรวงสาธารณสุข เปิดอบรมแพทย์เฉพาะทางสาขาเวชศาสตร์ป้องกัน แก่แพทย์สมาชิกประเทศอาเซียน จากประเทศจีน ลาว กัมพูชา พม่า และเวียดนามให้มีความรู้
ความเชี่ยวชาญและทักษะในการจัดการด้านเวชศาสตร์ป้องกันแขนงสาธารณสุขศาสตร์ เป็นผู้นําการสร้างเสริมสุขภาพและป้องกันการเจ็บป่วยในชุมชนอย่างเป็นระบบ
วันนี้ (12 กรกฎาคม 2560) ที่ กระทรวงสาธารณสุข จ.นนทบุรี นายแพทย์โสภณ เมฆธน ปลัดกระทรวงสาธารณสุข มอบให้ นายแพทย์เอกชัย เพียรศรีวัชรา ผู้อํานวยการสํานักส่งเสริมสุขภาพ กรมอนามัย เปิดการฝึกอบรม “การพัฒนาแพทย์เฉพาะทางสาขาเวชศาสตร์ป้องกัน แขนงสาธารณสุขศาสตร์ ปีงบประมาณ 2560” แก่แพทย์จากประเทศจีน ลาว กัมพูชา พม่า และเวียดนาม รวมทั้งบุคลากรสังกัดกระทรวงสาธารณสุข เพื่อพัฒนาศักยภาพของแพทย์และบุคลากรสาธารณสุขให้มีความรู้ ความเชี่ยวชาญและทักษะในการจัดการด้านเวชศาสตร์ป้องกันแขนงสาธารณสุขศาสตร์ จํานวนกว่า 30 คน
กระทรวงสาธารณสุขให้ความสําคัญกับการเปิดประชาคมอาเซียน ที่มีการเคลื่อนย้ายประชากรระหว่างประเทศสมาชิก อาจเกิดปัญหาที่สําคัญคือโรคติดต่ออุบัติใหม่ การแพร่กระจายของโรคติดต่อ เช่น วัณโรค เท้าช้าง มาลาเรีย ส่งผลกระทบต่อสุขภาพอนามัยของประชาชน ซึ่งปัญหาที่เกิดขึ้นไม่ได้เป็นปัญหาภายในประเทศของประเทศใดประเทศหนึ่ง และการป้องกันและแก้ไขปัญหาสาธารณสุขให้มีประสิทธิภาพ จําเป็นต้องอาศัยความร่วมมือระหว่างประเทศ ตั้งแต่การผลักดันนโยบายสาธารณสุขให้เป็นนโยบายระหว่างประเทศ รวมไปถึงการหามาตรการ/รูปแบบในการดําเนินงาน โดยเฉพาะในพื้นที่ชายแดนติดประเทศเพื่อนบ้าน ได้มีความร่วมมือกันระหว่างประเทศสมาชิก เพื่อสร้างความเข้มแข็งให้กับภูมิภาค เตรียมรับมือกับความเปลี่ยนแปลงและสิ่งท้าท้ายจากภายนอก ควบคู่ไปกับการสร้างชีวิตความเป็นอยู่ที่ดีให้กับประชาชนในประเทศสมาชิก
โดยเฉพาะด้านการพัฒนาบุคลากร ด้านเวชศาสตร์ป้องกัน ซึ่งเป็นศาสตร์ที่เกี่ยวกับการป้องกันการเกิดโรค การดูแลและจัดการสุขภาพชุมชน การสร้างเสริมสุขภาพของชุมชน ที่ประเทศสมาชิกยังขาดแคลนบุคลากรที่จะมาเป็นผู้นําในการดําเนินงานด้านการสร้างเสริมสุขภาพและป้องกันการเจ็บป่วยในชุมชนอย่างเป็นระบบ ทําให้นโยบายการสร้างเสริมสุขภาพซึ่งเป็นการให้บริการแก่ประชากรทุกกลุ่มวัยในชุมชนยังดําเนินการได้ไม่เต็มที่ ซึ่งในระยะยาวปรากฏการณ์ดังกล่าวจะส่งผลกระทบอย่างมากต่อระบบสุขภาพของประเทศ ตลอดจนความมั่นคงทางเศรษฐกิจและสังคมของประเทศในภูมิภาคนี้
ดังนั้น กระทรวงสาธารณสุข โดยกรมอนามัย ได้จัดการฝึกอบรมหลักสูตรระยะสั้น“การพัฒนาแพทย์เฉพาะทางสาขาเวชศาสตร์ป้องกัน แขนงสาธารณสุขศาสตร์ ปีงบประมาณ 2560” รุ่นที่ 3 ระหว่างวันที่ 12 กรกฎาคม – 11 สิงหาคม 2560 แก่ประเทศสมาชิกใหม่ของอาเซียน เพื่อพัฒนาความรู้ด้านวิชาการ ช่วยลดช่องว่างของระดับการพัฒนา ตลอดจนป้องกันการการปัญหาโรคติดต่อตั้งแต่ในระดับชายแดน เป็นการนําองค์ความรู้ที่สําคัญของงานสาธารณสุขไปประยุกต์ใช้ในการปฏิบัติงาน ให้สอดคล้องตามบริบทของแต่ละประเทศ โดยมีรูปแบบการอบรม ทั้ง การบรรยายความรู้จากวิทยากรที่มีความเชี่ยวชาญในด้านต่างๆ และการศึกษาดูงานในพื้นที่โครงการพระราชดําริ ศิลปวัฒนธรรมที่สําคัญของประเทศไทย
****************************** 12 กรกฎาคม 2560
รัฐบาลไทย-ข่าวทำเนียบรัฐบาล-“ปลัดพาณิชย์”รับลูกจุรินทร์ สั่งพาณิชย์จังหวัดทั่วประเทศ ตรวจสอบการจำหน่ายหน้ากากอนามัยเพื่อป้องกันการฉวยโอกาส
วันพฤหัสบดีที่ 30 มกราคม 2563
“ปลัดพาณิชย์”รับลูกจุรินทร์ สั่งพาณิชย์จังหวัดทั่วประเทศ ตรวจสอบการจําหน่ายหน้ากากอนามัยเพื่อป้องกันการฉวยโอกาส
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า ได้ดําเนินการตามข้อสั่งการของ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ที่ให้สํานักงานพาณิชย์จังหวัดทั้ง 76 จังหวัด
โดยเฉพาะในพื้นที่จังหวัดปริมณฑล ภาคเหนือตอนบน และจังหวัดที่เป็นแหล่งท่องเที่ยว ติดตาม ตรวจสอบภาวะราคา และปริมาณการจําหน่ายหน้ากากอนามัยในช่วงนี้อย่างใกล้ชิด รวมทั้งให้กํากับดูแล ร้านค้า ผู้แทนจําหน่ายให้มีการปิดป้ายแสดงราคาสินค้าอย่างชัดเจน และไม่ถือโอกาสฉกฉวยขึ้นราคา รวมทั้งให้แนะนําแหล่งจําหน่ายให้ประชาชนได้รับทราบ เพื่อให้สามารถหาซื้อหน้ากากอนามัยได้
“การดําเนินการ มีเป้าหมาย เพื่อป้องกันการฉวยโอกาสกักตุนสินค้า ขึ้นราคาสินค้า หรือสินค้ามีไม่เพียงพอ และอาจส่งผลกระทบทําให้ประชาชนได้รับความเดือดร้อน เพราะขณะนี้มีความต้องการหน้ากากอนามัยเพิ่มสูงขึ้นมาก ทั้งจากสถานการณ์การระบาดของเชื้อไวรัสโคโรนาสายพันธุ์ใหม่ และปัญหาฝุ่น PM 2.5”
ทั้งนี้ หากพบว่ามีการกักตุนสินค้าและฉวยโอกาสปรับขึ้นราคาอย่างไม่เป็นธรรม จะมีความผิดตาม พ.ร.บ.ว่าด้วยราคาสินค้าและบริการ มีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ และในกรณีที่ผู้บริโภค พบเห็นการฉวยโอกาสขึ้นราคาโดยไม่เป็นธรรม หรือพบเห็นผู้ประกอบการไม่ปฏิบัติตามกฎหมาย สามารถร้องเรียนได้ทางสายด่วน 1569 หรือร้องเรียนได้โดยตรง ณ สํานักงานพาณิชย์จังหวัดทุกจังหวัด จะจัดส่งเจ้าหน้าที่ออกไปตรวจสอบและดําเนินการตามกฎหมายทันที
นายบุณยฤทธิ์กล่าวว่า สําหรับการเพิ่มกําลังการผลิตหน้ากากอนามัย ขณะนี้กรมการค้าภายในอยู่ระหว่างการหารือกับผู้ผลิต เพื่อเพิ่มกําลังการผลิตแล้ว และยังได้มีการประสานให้เร่งจัดส่งหน้ากากอนามัยไปยังพื้นที่ๆ ขาดแคลนแล้วเช่นเดียว และหากมีความจําเป็น ก็จะเพิ่มจุดจําหน่ายหน้ากากอนามัยตามสถานที่ต่างๆ เพื่อให้ประชาชนสามารถหาซื้อได้ด้วย